**Γραμματικό, 20/01/2021**

**Θέμα:** **Τοποθέτηση Κοινωνικής Λειτουργού στο Δημοτικό Σχολείο Γραμματικού**

 **Αξιότιμοι Γονείς & Κηδεμόνες,**

Στο πλαίσιο της πράξης **«Υποστήριξη Σχολικών Μονάδων Α/θμιας και Β/θμιας Εκπαίδευσης από Ψυχολόγους και Κοινωνικούς Λειτουργούς»** του **ΥΠΑΙΘ**, (ΟΠΣ: 5070727-ΕΠ), σας ενημερώνω ότι **τοποθετήθηκα στο Δημοτικό Σχολείο Γραμματικού έως και τη λήξη της σχολικής χρονιάς**.

 Προς ενημέρωσή σας, σας παρουσιάζω συνοπτικά **τον ρόλο του Κοινωνικού Λειτουργού στο Σχολείο** καθώς και **τις υπηρεσίες που μπορούμε να παρέχουμε** σε παιδιά, γονείς και εκπαιδευτικό προσωπικό:

 Ο **ρόλος** **του Κοινωνικού Λειτουργού** είναι **ανιχνευτικός**, **υποστηρικτικός**, **συμβουλευτικός** και **ενημερωτικός**. Αποτελεί τον διαμεσολαβητή μεταξύ του σχολείου και της οικογένειας και εργάζεται, σε ιδιαίτερο χώρο ή στην τάξη, συστημικά (σχολείο-οικογένεια-κοινότητα) με επίκεντρο πάντοτε το παιδί.

**Παρέχει:**

* Ψυχοκοινωνική στήριξη-παρέμβαση για την ενδυνάμωση μαθητών και οικογενειών αλλά και την ανάπτυξη δεξιοτήτων για την αποτελεσματική διαχείριση κρίσεων / απρόβλεπτων καταστάσεων και των συνεπειών τους, όπως για παράδειγμα του covid-19.
* Στηρίζει συστηματικά και προγραμματισμένα σε ατομική ή/και ομαδική βάση τους μαθητές και τους γονείς / κηδεμόνες που αντιμετωπίζουν δυσκολίες (π.χ. διαζύγιο, οικονομικά προβλήματα, σοβαρές ασθένειες, κ.ά.).
**( *για τους ανήλικους μαθητές απαιτείται η σύμφωνη γνώμη και η έγγραφη συγκατάθεση του γονέα/κηδεμόνα*)**
* Εντοπίζει μαθητές που βρίσκονται σε ανάγκη ή και κίνδυνο και υλοποιεί σχετικές παρεμβάσεις με υπηρεσίες/φορείς της κοινότητας προς όφελος του μαθητή και της σχολικής κοινότητας.
* Παρεμβαίνει σε καταστάσεις κρίσης και συμβάλλει, όπου απαιτείται, στην επίλυση συγκρούσεων μέσα στη σχολική κοινότητα.
* Έχει τη δυνατότητα για προγραμματισμένες κατ’ οίκον επισκέψεις στις οικογένειες των μαθητών, να συνοδεύσει τους γονείς/κηδεμόνες σε διάφορες υπηρεσίες, όταν κρίνεται απαραίτητο, σε συνεργασία με τον Διευθυντή του Σχολείου.
* Υλοποιεί προγράμματα πρόληψης και προαγωγής της σωματικής και ψυχοσυναισθηματικής υγείας σε συνεργασία με τον Διευθυντή του Σχολείου, τον Σύλλογο Διδασκόντων και τους αρμόδιους φορείς, διασφαλίζοντας τη συμπερίληψη μαθητών, εκπαιδευτικών και των οικογενειών.

 **Η άσκηση των καθηκόντων καθώς και όλες οι ενέργειες του Κοινωνικού Λειτουργού**, βάσει της κείμενης Νομοθεσίας και του Κώδικα Δεοντολογίας των Κοινωνικών Λειτουργών, **έχουν εμπιστευτικό χαρακτήρα για την προστασία των προσωπικών δεδομένων όλων των ωφελούμενων (μαθητών, γονέων/κηδεμόνων, εκπαιδευτικών)**.

 Τέλος, είναι σημαντικό να σας επισημάνω πως ο ρόλος του Κοινωνικού Λειτουργού δεν είναι επικριτικός. **Όλοι οι ωφελούμενοι, αντιμετωπίζονται ισότιμα, με σεβασμό και εχεμύθεια, ανεξαρτήτως εθνικότητας, θρησκεύματος, φύλου** κλπ. *Πηγή & περισσότερες πληροφορίες: ΦΕΚ: Β’ 3032/04.09.2017 – Β’ 4716/26.10.2020*

***Οι γονείς/κηδεμόνες που******επιθυμούν να κλείσουν ραντεβού,******μπορούν******να καλούν στο τηλέφωνο του σχολείου,******22940-61242,******κάθε Παρασκευή, από τις 08:30 έως τις 13:00******ή******να στείλουν e-mail******στο****pkarafyll@sch.gr****αναγράφοντας το ονοματεπώνυμο του παιδιού τους, το σχολείο φοίτησης και το τηλέφωνο επικοινωνίας****.*

***Εύχομαι καλή και δημιουργική χρονιά σε όλους!***

**Με εκτίμηση**

**Παναγιώτα Καραφυλλίδου
Κοινωνική Λειτουργός**